Nog ‘n storie is vertel van ‘n tiener wat spontaan met die straatmense in sy omgewing connect. Hy ken hulle elkeen se naam en storie, nooi hul kerk toe en gee om vir hulle. Sy storie het ander (ook ouer) persone aangeraak.
Stel jou jeug in staat om klere en skoene vir ’n bepaalde uitreik in te samel of help hulle om geld in te samel vir ’n instansie wat besig is met natuurbewaring.
Skep geleenthede waar ouer jongmense jonger kinders help met huiswerk of speletjies aanbied by die nasorg of ’n les aanbied by ’n kinderhuis
Moedig kinders aan om pienk of rooi strikkies te dra op spesiale dae of om die ‘Thursdays in black’ beweging te steun deur op Donderdae te protesteer teen die geweld in die wêreld. Reël ’n protesoptog deur die strate teen bv. die dwelmkultuur.
Reël ’n werksdag by die plaaslike creche of polisiekantoor of reël dat hulle die vullis langs die rivier of in die park optel.
Organiseer ’n geleentheid waar jou jeug die kos uitdeel by ’n sopkombuis of deel kerspakkies uit onder behoeftiges
Stap saam met kinders en tieners om die blok en vra vir hulle om op te let wat hulle sien. Gesels na die tyd met hulle oor wat hulle wil doen daaroor en help hulle om daardie uitdaging te voltooi.
Nooi gesinne om te kom kos maak by die kerk, laat hulle die kos in wegneem bakkies skep en gaan neem dit aan die mense wat om en buite ons kerke slaap en sit en gaan sit by hulle aan vir ete.
Daag kinders uit om verwelkomings kaartjies te maak vir die nuwe bure en hulle te nooi vir tee om dit te oorhandig.